《送邓孝威南还》
清代·孙旸

谁遣征书回鹖冠，又看薄毂出长安。到来京洛文章贵，归去江湖天地宽。

碣石虚闻求骏骨，邗沟无恙把渔竿。临岐珍重加餐饭，白首休歌《行路难》。

作者简介：江南常熟人，字寅仲，一字赤崖。少时参与同声社，为吴中名士。顺治十四年举人。因科场舞弊案遭株连，谪戍尚阳堡，多年始得释归。大学士宋德宜以“边才”荐，未用。晚年居苏州，流连诗酒，自号荐庵。有《荐庵集》。